דייב קאונס

דייוויד ויליאם קאונס (אנגלית: David William Cowens; נולד ב-25 באוקטובר 1948, בקנטקי, ארצות הברית) הוא כדורסלן עבר אמריקאי, ששיחק בעמדת הסנטר.

קריירה 
קאונס שיחק 4 שנים שבהן הוא נחל הצלחה באוניברסיטת המדינה של פלורידה, והעמיד ממוצעים מרשימים: 19 נקודות ו-18 ריבאונדים. למרות גובהו הנמוך יחסית לתפקיד הסנטר (2.06 מ'), נבחר בשנת 1970 בבחירה הרביעית בדראפט על ידי הבוסטון סלטיקס, ובאותה שנה זכה בתואר רוקי השנה ב-NBA.

עונת השיא של קאונס הייתה ב-1973, כאשר נבחר ל-MVP של העונה הסדירה עם 20.5 נקודות, 16.2 ריבאונדים ו-4.1 אס', וסחף את קבוצתו למאזן הטוב בליגה, 14-68. באותה שנה נבחר אף ל-MVP של האולסטאר, והוביל את קבוצתו לניצחון עם 15 נקודות ו-13 ריבאונדים. קאונס שיחק בשבעה אולסטארים.

בשנים 1974 ו-1976 זכה באליפות ה-NBA עם בוסטון.

קאונס היה שחקן שנתן את כל כולו על המגרש. הוא שיחק בעוצמה ובהקרבה, ולא האט מהאינטנסיביות שלו לכל אורך שנותיו כשחקן. הוא היה ריבאונדר אדיר, שחקן הגנה למופת ותפס את מקומו בין הסנטרים המובילים בליגה, למרות שהיה נמוך מהם בהרבה.

קאונס שיחק 10 שנים במדי הבוסטון סלטיקס. בעונת 1978-1979 שימש כמאמן-שחקן. ב-1982 חזר לשנה נוספת במדי המילווקי באקס, לאחריה פרש סופית. 

הוא סיים את הקריירה בממוצעים של 17.6 נקודות (46% מהשדה ו-78.3% מהקו), 13.6 ריבאונדים ו-3.8 אסיסטים למשחק.

בשנות ה-90 אימן בשארלוט הורנטס וגולדן סטייט ווריורס. ב-1996 נבחר לאחד מ-50 השחקנים הגדולים בתולדות ה-NBA. כיום הוא עוזר מאמן בדטרויט פיסטונס.

סטטיסטיקות הקריירה

בעונה הסדירה של ה-NBA

בפלייאוף ה-NBA

קישורים חיצוניים

 
 הביוגרפיה של קאונס כשחקן מקצועני, באתר הרשמי של ה-NBA
 מאמר על קאונס, ב"פרויקט אגדות" של מנחם לס באתר הופס

ערכים שבהם תבנית בריטניקה אינה מתאימה
פרשני כדורסל אמריקאים
כדורסלנים אמריקאים
כדורסלני בוסטון סלטיקס
כדורסלני מילווקי באקס
זוכי פרס ה-MVP של העונה הסדירה ב-NBA
משתתפי משחק האולסטאר של ה-NBA
כדורסלנים ב-NBA שגופייתם הופרשה
היכל התהילה של הכדורסל: כדורסלנים
מאמני כדורסל אמריקאים
מאמני בוסטון סלטיקס
מאמני גולדן סטייט ווריורס
מאמני שארלוט הורנטס
זוכי פרס ה-MVP של משחק האולסטאר של ה-NBA
כדורסלני אוניברסיטת המדינה של פלורידה
חברי היכל התהילה של כדורסל המכללות
בחירות דראפט של בוסטון סלטיקס
קנטקי: כדורסלנים
מאמני ליגת ה-WNBA
אמריקאים שנולדו ב-1948